CELEX: 52021DP0031
Language: lt
Date: 1612828800000
Title: 2021 m. vasario 9 d. Europos Parlamento sprendimas dėl Europos Centrinio Banko pasiūlymo dėl Europos Centrinio Banko priežiūros valdybos pirmininko pavaduotojo skyrimo (N9-0080/2020 – C9-0425/2020 – 2020/0910(NLE))

2021 11 17   
            
            
               LT
            
            
               Europos Sąjungos oficialusis leidinys
            
            
               C 465/172
            
         
      P9_TA(2021)0031
      Europos Centrinio Banko priežiūros valdybos pirmininko pavaduotojo skyrimas
      2021 m. vasario 9 d. Europos Parlamento sprendimas dėl Europos Centrinio Banko pasiūlymo dėl Europos Centrinio Banko priežiūros valdybos pirmininko pavaduotojo skyrimo (N9-0080/2020 – C9-0425/2020 – 2020/0910(NLE))
      (Pritarimas)
      (2021/C 465/19)
      
         Europos Parlamentas,
      
                  —
               
               
                  atsižvelgdamas į 2020 m. gruodžio 18 d. Europos Centrinio Banko pasiūlymą dėl Europos Centrinio Banko priežiūros valdybos pirmininko pavaduotojo skyrimo (C9-0425/2020),
               
            
                  —
               
               
                  atsižvelgdamas į 2013 m. spalio 15 d. Tarybos reglamento (ES) Nr. 1024/2013 (1), kuriuo Europos Centriniam Bankui pavedami specialūs uždaviniai, susiję su rizikos ribojimu pagrįstos kredito įstaigų priežiūros politika, 26 straipsnio 3 dalį,
               
            
                  —
               
               
                  atsižvelgdamas į Europos Parlamento ir Europos Centrinio Banko tarpinstitucinį susitarimą dėl demokratinės atskaitomybės vykdymo ir Europos Centriniam Bankui pavestų uždavinių vykdymo priežiūros praktinių sąlygų įgyvendinant bendrą priežiūros mechanizmą (2),
               
            
                  —
               
               
                  atsižvelgdamas į 2019 m. kovo 14 d. rezoliuciją dėl lyčių pusiausvyros skiriant į ES ekonomikos ir pinigų politikos srities pareigybes (3),
               
            
                  —
               
               
                  atsižvelgdamas į savo 2020 m. lapkričio 24 d. sprendimą dėl Tarybos rekomendacijos dėl Europos Centrinio Banko vykdomosios valdybos nario skyrimo (4),
               
            
                  —
               
               
                  atsižvelgdamas į Darbo tvarkos taisyklių 131 straipsnį,
               
            
                  —
               
               
                  atsižvelgdamas į Ekonomikos ir pinigų politikos komiteto pranešimą (A9-0007/2021),
               
            
                  A.
               
               
                  kadangi Reglamento (ES) Nr. 1024/2013 26 straipsnio 3 dalyje nustatyta, jog Europos Centrinis Bankas (ECB) turi pateikti savo pasiūlymą dėl ECB priežiūros valdybos pirmininko pavaduotojo skyrimo Parlamentui tvirtinti;
               
            
                  B.
               
               
                  kadangi Priežiūros valdybos pirmininko pavaduotojas renkamas iš ECB vykdomosios valdybos narių;
               
            
                  C.
               
               
                  kadangi Reglamento (ES) Nr. 1024/2013 26 straipsnio 2 dalyje nustatyta, jog skiriant Priežiūros valdybos narius pagal šį reglamentą laikomasi lyčių pusiausvyros, patirties ir kvalifikacijos principų;
               
            
                  D.
               
               
                  kadangi 2020 m. gruodžio 10 d. (5) Europos Vadovų Taryba paskyrė Franką Eldersoną ECB vykdomosios valdybos nariu aštuonerių metų kadencijai nuo 2020 m. gruodžio 15 d. pagal Sutarties dėl Europos Sąjungos veikimo 283 straipsnio 2 dalį;
               
            
                  E.
               
               
                  kadangi 2020 m. gruodžio 18 d. ECB perdavė Parlamentui laišką, kuriame siūlo paskirti Franką Eldersoną priežiūros valdybos pirmininko pavaduotoju penkerių metų kadencijai;
               
            
                  F.
               
               
                  kadangi gavęs laišką Parlamento Ekonomikos ir pinigų reikalų komitetas ėmėsi vertinti siūlomo kandidato kvalifikaciją, visų pirma atsižvelgdamas Tarybos reglamento (ES) Nr. 1024/2013 26 straipsnio 2 ir 3 dalyse nustatytus reikalavimus;
               
            
                  G.
               
               
                  kadangi 2021 m. sausio 25 d. komitetas surengė siūlomo kandidato klausymą, per kurį jis pasakė įžanginę kalbą ir atsakė į komiteto narių klausimus;
               
            
                  H.
               
               
                  kadangi visos ES ir nacionalinės institucijos ir įstaigos turėtų įgyvendinti konkrečias priemones lyčių pusiausvyrai užtikrinti;
               
            
                  I.
               
               
                  kadangi ECB Vykdomąją valdybą šiuo metu sudaro keturi vyrai ir dvi moterys, iš kurių vienas yra pirmininkas;
               
            
               
                  1.
               
               
                  pritaria tam, kad Frank Elderson būtų paskirtas Europos Centrinio Banko priežiūros valdybos pirmininko pavaduotoju;
               
            
               
                  2.
               
               
                  paveda Pirmininkui perduoti šį sprendimą Tarybai, Komisijai, Europos Centriniam Bankui ir valstybių narių vyriausybėms.
               
            
         (1)  OL L 287, 2013 10 29, p. 63.
      
         (2)  OL L 320, 2013 11 30, p. 1.
      
         (3)  OL C 23, 2021 1 21, p. 105.
      
         (4)  Priimti tekstai, P9_TA(2020)0311.
      
         (5)  OL L 420, 2020 12 14, p. 22.